
הנדון: מלגות  ודמי מחיה לסטודנטים מחו"ל לשנה אקדמית 2026-2025- התקשרות עם אוניברסיטאות ומוסדות השכלה גבוהה - חטיבה לדיפלומטיה תרבותית – משרד החוץ

לעניין מילגות דמי קיום - כוונת התקשרות עם ספק יחיד לפי תח"מ 3(29) - מתבצע פרסום באינטרנט לפי תקנה 3א. (א)(1) "בחינת קיומם של ספקים תק' תשס"ט-2009 תק' תשע"ב-2012". לפי תקנה 3א(א)(2) אדם הסבור כי קיים ספק אחר המסוגל לבצע את ההתקשרות, רשאי לפנות ליחידה המזמינה, בתוך התקופה שקבעה היחידה המזמינה ושלא תפחת מארבעה עשר ימי עבודה, החל במועד פרסום ההודעה, ולהודיע לה כי קיים ספק אחר או ספק ישראלי, לפי העניין, המסוגל לבצע את ההתקשרות;


	1
	יחידה פונה
	דיפלומטיה תרבותית

	2
	פרטי הספק 
	מלגות שכר לימוד ללימודים אקדמאים ותשלום דמי מחייה לסטודנטים מחו"ל שמגיעים לארץ על פי הסכמים בתחומי תרבות, מדע וחינוך: אוניברסיטת חיפה, טכניון, אוניברסיטת בר-אילן, אוניברסיטת בן-גוריון, אוניברסיטת ת"א, האוניברסיטה העברית

	3
	רקע כללי בנושא תשלום מלגות ודמי מחייה לסטודנטים מחו"ל שמגיעים ללימודים בארץ
	מדינת ישראל חתומה על הסכמים ותוכניות שת"פ בתחומי התרבות, המדע והחינוך עם מדינות ברחבי העולם. הסכמים ותוכניות אלו כוללים מסגרת ביצועית לחילופי מלגאים/סטודנטים בעלי תארים מתקדמים. שתי הממשלות החתומות על ההסכמים מעניקות, הדדית, מלגות לימוד לסטודנטים מחו"ל במוסדות להשכלה גבוהה בארץ ובחו"ל. המלגות לסטודנטים הזרים מבוצעות ע"י מדור מלגות במחלקה לשת"פ תרבותי, חינוכי ואקדמי בחטיבת קשתו"ם, במשרד החוץ. 
הלימודים למלגאים אפשריים בכל המוסדות להשכלה גבוהה בישראל המוכרים ע"י המועצה להשכלה גבוהה. 
המלגות מיועדות לבוגרי תואר ראשון לצורך לימודים, מחקר או השתלמות לתקופה של עד שנה אקדמית אחת (8 חודשים) במסלולים הבאים:
-	תלמיד דוקטורט ופוסט דוקטורט
-	תלמיד מחקר
-	תלמיד MA 
-	תלמיד לתואר שני ומעלה 
הענקת המלגות אינה מוגבלת בתחום הלימוד, אולם יקבלו עדיפות משתלמים במדעי הרוח והחברה, יחסים בין לאומיים, מדעי המדינה, יהדות, תולדות עם ישראל וארץ ישראל, ספרות ושפה עברית.

	4
	היקף התקשרות ₪ ודולר
	עלות כוללת שכר לימוד עד 895,795 ₪.
עלות מלגות מחייה עד 576,000 דולר מצטבר (72 כפול עד 8,000 דולר למילגאי).
סה"כ 72 סטודנטים מלגאים. 
צורפה הצעת מחיר ותוכנית תקציבית מפורטת של כל אוניברסיטה / מוסד אקדמי. 
התשלומים עבור שכ"ל ודמי מחייה יועברו ישירות לאוניברסיטאות.
האוניברסיטאות, העבירו רשימות של סטודנטים שהתקבלו ללימודים אצלן שעומדים בקריטריונים של משרד החוץ (מדינות מוצא עמהן יש למשרד החוץ הסכמים / הסדרים לחילופי סטודנטים, בעלי תואר ראשון לפחות).  להלן תנאי ומרכיב המלגה בכפוף להסכמי השת"פ  הבילטראליים:
א. השתתפות המשרד  לכל תכנית לימודים עד 50% ולא תעלה על סך של 6,000 דולר. 
ב. דמי קיום (מחיה) בסך 1000 דולר לחודש  למשך 8 חודשים, מאוקטובר עד יוני סה"כ 8,000 דולר לכל מילגאי.

	הסבר שהתקבל מהיחידה המקצועית בנודע לעדכון דמי המחייה מ 850 דולר ל 1,000 דולר לחודש
	דמי המחייה בסך 850 דולר לא עודכנו כבר קרוב ל-15 שנים. 
בתחילה הסכום עמד על 500 דולר לאחר מספר שנים המשרד העלה ל-650 דולר ולפני כ-15 שנים ל-850 דולר.
ברמת המחייה הנדרשת בארץ יהיה זה הוגן כלפי המילגאים להעלות ל-1,000 דולר שאמורים לכסות בין היתר מגורים ודמי קיום ואף במקרים מסוימים גם השתתפות בשכ"ל (כידוע משרד החוץ מממן רק שכ"ל חלקי - בניגוד למקובל במדינות אחרות).

	סעיף תקציבי
פריט התחייבות
	545 תקציב – 09002021214509, פריט התחייבות – 09-51-02-14

	בקשה להחלטת הוועדה
	להלן נוסח מוצע להחלטת ועדת המכרזים: הוועדה מתבקשת לאשר את בקשת חטיבה לדיפלומטיה תרבותית לערוך התקשרות עם אוניברסיטאות ומוסדות השכלה גבוהה לצורך תשלומי שכר לימוד ומלגות מחייה:
- האוניברסיטה העברית – 13 מלגאים  שכ"ל – 172,440 ₪,  דמי מחייה – 104,000 דולר.
אוניברסיטת תל אביב – 18 מלגאים -   שכ"ל 362,061 ₪, בנוסף דמי מחייה – 144,000 דולר.
- טכניון – 7 מלגאים, אין תשלום עבור שכ"ל, דמי מחייה (בלבד) – 56,000 דולר.
- אוניברסיטת חיפה – 15 מלגאים, שכ"ל 254,487 ₪, דמי מחייה – 120,000 דולר.
אוניברסיטת בן גוריון בנגב - 9 מלגאים, שכ"ל –56,000 ₪, דמי מחייה – עד 72,000 דולר.  
אוניברסיטת בר אילן - 10 מלגאים, שכ"ל - 50,807 ₪, דמי מחייה -  עד 80,000 דולר
סה"כ 72 מילגאים.
עלות כוללת שכר לימוד עד 895,795 ₪.
עלות מלגות מחייה עד 576,000 דולר מצטבר (72 כפול עד 8,000 דולר למילגאי).
תקופת התקשרות החל מהוצאת הזמנה חתומה לספק ועד 31.12.2026.

	תח"מ
	1. תשלום מילגות שכר לימוד לפי תח"מ 5(א)(4) התקשרות בתחום רכישת השכלה או הכשרה מקצועית.
2. תשלום דמי מחייה לפי תח"מ 3(29) ספק יחיד

	9
	נימוקי ספק יחיד לעניין תשלום מילגות קיום דרך האוניברסיטאות למילגאים
	האוניברסיטאות הנ"ל הן בבחינת ספק יחיד להעברת דמי המחייה למילגאים מכיוון שהמילגאים מגיעים לתוכנית לימודים מיוחדת שמנוהלת ומאורגנת על ידי אותן אוניברסיטאות. האוניברסיטאות מקבלות אחריות כוללת על קליטת המילגאים ושהייתם בארץ, כמו כן האוניברסיטאות מציעות למילגאים תוכנית כוללת לרבות מעטפת של פתרונות דיור, ניהול כולל הן ברמה הלימודית והן מבחינת המחייה בארץ. כמו כן מבחינה תפעולית וארגונית, המשרד מעוניין לרכז את כלל השירותים אצל גורם אחד.

	פרסום באינטרנט לעניין תשלום מילגות דמי קיום 8,000 דולר לכל מילגאי
	נדרש פרסום באינטרנט לפי תקנה 3א. (א)(1) "בחינת קיומם של ספקים תק' תשס"ט-2009 תק' תשע"ב-2012".
לפי תקנה 3א(א)(2) אדם הסבור כי קיים ספק אחר המסוגל לבצע את ההתקשרות, רשאי לפנות ליחידה המזמינה, בתוך התקופה שקבעה היחידה המזמינה ושלא תפחת מארבעה עשר ימי עבודה, החל במועד פרסום ההודעה, ולהודיע לה כי קיים ספק אחר או ספק ישראלי, לפי העניין, המסוגל לבצע את ההתקשרות;



הוגש לוועדת המכרזים על ידי ראש חטיבת דיפלומטיה תרבותית.

